text: Folk står i kø for at købe ”grønt guld”
  05 juni 2017 kl. 20.15
  Et par sjældne planter til 600 kr. var blandt attraktionerne til årets plantedag i Geografisk Have. TV SYD var med i jagten på det grønne guld.
  Jesper Kristensen er blomsterentusiast fra Kolding. Han har specialiseret sig i lidt mere sjældne planter. F.eks. fra Grand Canyon i Arizona.
  - Det er nogle af de ældste vækster, der gror ud over skrænterne derovre, forklarer han.
  Folk kommer langvejs fra. Fra Sverige, fra Tyskland, og vi har stadeholdere fra Belgien og Holland, fortæller Hans Jørn Anhøj, formand for Geografisk Haves Venner.
  
  
  